(Návrh)

Zákon

z ...,

ktorým sa mení a dopĺňa zákon č. 371/2004 Z. z. o sídlach a obvodoch súdov 
Slovenskej republiky a o zmene zákona č. 99/1963 Zb. Občiansky súdny poriadok 
v znení neskorších predpisov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení zákona č. 428/2004 Z. z. a zákona č. 757/2004 Z. z. sa mení a dopĺňa takto:
 
1. V § 2 ods. 2 sa vypúšťajú slová „a územný obvod okresu Senec“.

2. V § 2 ods. 3 sa vypúšťajú slová „a územný obvod okresu Pezinok“.

3. V § 2 ods. 4 sa vypúšťajú slová „a územný obvod okresu Malacky“. 

4. V § 2 sa za odsek 5 vkladajú nové odseky 6 a 7, ktoré znejú:

„(6) Sídlom Okresného súdu Malacky je mesto Malacky; jeho obvod tvorí územný obvod okresu Malacky.

(7) Sídlom Okresného súdu Pezinok je mesto Pezinok; jeho obvod tvorí územný obvod okresu Pezinok a územný obvod okresu Senec.“. 

Doterajšie odseky 6 až 45 sa označujú ako odseky 8 až 47. 

5. V § 2 odseky 8 a 9 znejú:

„(8) Sídlom Okresného súdu Senica je mesto Senica; jeho obvod tvorí územný obvod okresu Senica. 

(9) Sídlom Okresného súdu Trnava je mesto Trnava; jeho obvod tvorí územný obvod okresu Trnava.“.

6. V § 2 sa za odsek 11 vkladajú nové odseky 12 a 13, ktoré znejú:

„(12) Sídlom Okresného súdu Piešťany je mesto Piešťany; jeho obvod tvorí územný obvod okresu Piešťany a územný obvod okresu Hlohovec. 

(13) Sídlom Okresného súdu Skalica je mesto Skalica; jeho obvod tvorí územný obvod okresu Skalica.“.  

Doterajšie odseky 12 až 47 sa označujú ako odseky 14 až 49. 

7. V § 2 ods. 19 sa vypúšťajú slová „a územný obvod okresu Partizánske“. 

8. V § 2 odsek 20 znie:

„(20) 	Sídlom Okresného súdu Trenčín je mesto Trenčín; jeho obvod tvorí územný obvod okresu Trenčín a územný obvod okresu Ilava.“.

9. V § 2 sa za odsek 20 vkladajú nové odseky 21 a 22, ktoré znejú:

„(21) Sídlom Okresného súdu Bánovce nad Bebravou je mesto Bánovce nad Bebravou; jeho obvod tvorí územný obvod okresu Bánovce nad Bebravou a územný obvod okresu Partizánske.

(22) Sídlom Okresného súdu Nové Mesto nad Váhom je mesto Nové Mesto nad Váhom; jeho obvod tvorí územný obvod okresu Nové Mesto nad Váhom a územný obvod okresu Myjava.“. 

Doterajšie odseky 21 až 49 sa označujú ako odseky 23 až 51. 

10. V § 2 ods. 27 sa za slovami „okresu Dolný Kubín“ vypúšťa čiarka a slová „územný obvod okresu Námestovo“. 

11. V § 2 sa za odsek 27 vkladá nový odsek 28, ktorý znie:

„(28) Sídlom Okresného súdu Námestovo je mesto Námestovo; jeho obvod tvorí územný obvod okresu Námestovo.“. 

Doterajšie odseky 28 až 51 sa označujú ako odseky 29 až 52.

12. V § 2 ods. 37 sa vypúšťajú slová „a územný obvod okresu Revúca“. 

13. V § 2 ods. 49 sa za slová „okresu Rožňava“ vkladajú slová „a územný obvod okresu Revúca“. 

14. V § 3 sa odsek 1 sa dopĺňa písmenami f) a g), ktoré znejú:
„f) Okresného súdu Malacky,
g) Okresného súdu Pezinok.“.

15. V § 3 sa odsek 2 dopĺňa písmenami e) a f), ktoré znejú:
„e) Okresného súdu Piešťany,
f) Okresného súdu Skalica.“. 

16. V § 3 ods. 3 sa za písmeno a) vkladajú nové písmená b) a c), ktoré znejú:
„b) Okresného súdu Bánovce nad Bebravou,
c) Okresného súdu Nové Mesto nad Váhom,“.

Doterajšie písmená b) a c) sa označujú ako písmená d) a e). 

17. V § 3 ods. 6 sa za písmeno e) vkladá nové písmeno f), ktoré znie:
„f) Okresného súdu Námestovo,“. 

Doterajšie písmeno f) sa označuje ako písmeno g).   

18. § 8 sa dopĺňa odsekom 3, ktorý znie: 
„(3) Na konanie o opravných prostriedkoch proti rozhodnutiam vydaným v konkurznom konaní a vyrovnacom konaní je príslušný 
a)	Krajský súd v Bratislave pre obvody konkurzných a vyrovnacích súdov uvedených v odseku 2 písm. a), b, c) a d),
b)	Krajský súd v Košiciach pre obvody konkurzných a vyrovnacích súdov uvedených v odseku 2 písm. e), f), g) a h). 

19. V § 11 ods. 2 vypúšťajú slová „Krajský súd v Bratislave,“ a slová „a Krajský súd v Košiciach“. 

20. Za § 18 sa vkladajú § 18a až 18g, ktoré vrátane nadpisu znejú: 

„Prechodné ustanovenia k úpravám účinným od 1. januára 2008

§ 18a

Na účely tohto zákona sa rozumie 
a)	preberajúcim súdom Okresný súd Malacky, Okresný súd Pezinok, Okresný súd Piešťany, Okresný súd Skalica, Okresný súd Bánovce nad Bebravou, Okresný súd Nové Mesto nad Váhom, Okresný súd Námestovo,
b)	odovzdávajúcim súdom Okresný súd Bratislava II, Okresný súd Bratislava III, Okresný súd Bratislava IV, Okresný súd Trnava, Okresný súd Senica, Okresný súd Topoľčany, Okresný súd Trenčín a Okresný súd Dolný Kubín.  

§ 18b

(1) Ak nie je ďalej ustanovené inak, výkon súdnictva prechádza k 1. januáru 2008 z odovzdávajúceho súdu na preberajúci súd, a to vo všetkých, aj právoplatne skončených, veciach, v ktorých je od 1. januára 2008 daná miestna príslušnosť preberajúceho súdu; to neplatí pre veci, ktoré došli na súd do 31. decembra 1996. 
 
(2) K prechodu výkonu súdnictva  podľa odseku 1 nedochádza vo veciach, v ktorých bol do 31. decembra 2007 podaný riadny opravný prostriedok.  

	(3) Ak bolo v trestnoprávnej veci začaté hlavné pojednávanie, k prechodu výkonu súdnictva podľa odseku 1 nedochádza.

(4) Konanie začaté pred nadobudnutím účinnosti tohto zákona na Okresnom súde Rimavská Sobota dokončí tento súd a konanie začaté pred nadobudnutím účinnosti tohto zákona na vojenskom obvodovom súde v Banskej Bystrici dokončí tento súd.

§ 18c

(1) Konanie vo veciach podľa § 7 a § 9 až 11 začaté pred nadobudnutím účinnosti tohto zákona na miestne príslušnom súde podľa doterajších predpisov dokončí tento súd.

(2) V agende obchodného registra prechádza k 1. januáru 2008 výkon súdnictva z 
a)	Okresného súdu Nitra na Okresný súd Trenčín vo všetkých, aj právoplatne skončených, veciach týkajúcich sa právnických osôb a fyzických osôb zapísaných do obchodného registra, ktoré majú sídlo, miesto podnikania alebo bydlisko v okrese Partizánske,
b)	Okresného súdu Trnava na Okresný súd Trenčín vo všetkých, aj právoplatne skončených, veciach týkajúcich sa právnických osôb a fyzických osôb zapísaných do obchodného registra, ktoré majú sídlo, miesto podnikania alebo bydlisko v okrese Myjava, 
c)	Okresného súdu Banská Bystrica na Okresný súd Košice I vo všetkých, aj právoplatne skončených, veciach týkajúcich sa právnických osôb a fyzických osôb zapísaných do obchodného registra, ktoré majú sídlo, miesto podnikania alebo bydlisko v okrese Revúca.  

(3) Konanie o opravných prostriedkoch vo veciach podľa odseku 2 dokončí odvolací súd príslušný podľa doterajších predpisov.

18d

Prísediaci sudcovia z radov občanov odovzdávajúcich súdov, ktorí majú trvalé bydlisko v obvode preberajúcich súdov sa na základe prechádzajúceho písomného súhlasu stávajú k 1. januáru 2008 prísediacimi sudcami z radov občanov týchto súdov, inak ostávajú prísediacimi sudcami z radov občanov odovzdávajúcich súdov. Udelením súhlasu podľa predchádzajúcej vety funkcia prísediaceho na odovzdávajúcom súde zaniká. 

§ 18e

Minister spravodlivosti Slovenskej republiky vyhlási k 1. januáru 2008 výberové konania na funkciu predsedov preberajúcich súdov, a to tak, aby sa výberové konanie na funkciu predsedu súdu uskutočnilo do 30 dní odo dňa nadobudnutia účinnosti tohto zákona; do vymenovania predsedu súdu sa postupuje podľa osobitného predpisu.1)

18f

(1) Predseda alebo poverený sudca preberajúceho súdu1) vydá rozvrh práce preberajúceho súdu na rok 2008 najneskôr do 15 dní odo dňa nadobudnutia účinnosti tohto zákona.  

(2) Do vydania rozvrhu práce preberajúceho súdu sa pri riadení organizácie práce pri  zabezpečovaní výkonu súdnictva postupuje primerane podľa rozvrhu práce príslušného odovzdávajúceho súdu; do vydania rozvrhu práce sa pri prideľovaní vecí samosudcom a senátom preberajúceho súdu postupuje podľa osobitného zákona.2) 

§ 18g

(1) Konanie o opravných prostriedkoch proti rozhodnutiam vydaným konkurznými a vyrovnacím súdmi podľa § 9 ods. 2  v konkurznom konaní alebo vyrovnacom konaní začaté pred nadobudnutím účinnosti tohto zákona dokončí odvolací súd príslušný podľa doterajších predpisov. 

(2) Konanie o opravných prostriedkoch proti rozhodnutiam vydaným v konaní o ochrane práv k predmetom priemyselného vlastníctva podľa osobitných predpisov a o ochrane práv z nekalej súťaže začaté pred nadobudnutím účinnosti tohto zákona dokončí odvolací príslušný podľa doterajších predpisov.“. 

Poznámka pod čiarou k odkazu 1 znie:
„1) § 38 ods. 8 zákona č. 757/2004 Z. z. o súdoch a o zmene a doplnení niektorých zákonov.
2) § 50 ods. 2 písm. f) zákona č. 757/2004 Z. z.“.    

Čl. II
 
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov, ako vyplýva zo zmien a doplnení vykonaných zákonom č. 428/2004 Z. z., zákonom č. 757/2004 Z. z. a týmto zákonom.

Čl. III

Tento zákon nadobúda účinnosť 1. januára 2008.